NORAKSTS

|  |  |
| --- | --- |
| 23.08.2018. | Nr.11/3 |

###### PROJEKTA “Siltumnīcefekta gāzu emisiju samazināšana, ieviešot tehnoloģiju vienotam energoresursu patēriņa monitoringam un vadībai Jelgavas pilsētas pašvaldības ēkās” iesnieguma IESNIEGŠANA

(ziņo I.Škutāne)

 **Atklāti balsojot: PAR – 13** (I.Jakovels, S.Stoļarovs, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

Saskaņā ar likuma „Par pašvaldībām” 15. panta pirmās daļas 2. punktu un Vides aizsardzības un reģionālās attīstības ministrijas izsludināto Emisijas kvotu izsolīšanas instrumenta (turpmāk – EKII) finansēto projektu atklāto konkursu „Siltumnīcefekta gāzu emisiju samazināšana ar viedajām pilsētvides tehnoloģijām”,

**JELGAVAS PILSĒTAS DOME NOLEMJ:**

1. Atļaut Jelgavas pilsētas pašvaldības iestādei „Jelgavas pašvaldības operatīvās informācijas centrs” iesniegt projekta iesniegumu un piedalīties kā partnerim projekta “Siltumnīcefekta gāzu emisiju samazināšana, ieviešot tehnoloģiju vienotam energoresursu patēriņa monitoringam un vadībai Jelgavas pilsētas pašvaldības ēkās” (turpmāk – Projekts) Vides aizsardzības un reģionālās attīstības ministrijas izsludinātajā EKII finansēto projektu atklātā konkursā „Siltumnīcefekta gāzu emisiju samazināšana ar viedajām pilsētvides tehnoloģijām”. Projekta kopējās izmaksas ir 170 000,00 *euro*, no tām 119 000,00 *euro* ir EKII finansējums un 51 000,00 *euro* Jelgavas pilsētas pašvaldības līdzfinansējums.
2. Projekta apstiprināšanas gadījumā Finanšu nodaļai iekļaut pašvaldības budžetā Projekta īstenošanai nepieciešamo priekšfinansējumu un līdzfinansējumu šādā sadalījumā:
	1. 2019. gadā 17 000,00 *euro* pašvaldības līdzfinansējums;
	2. 2020. gadā 34 000,00 *euro* pašvaldības priekšfinansējums.
3. Pilnvarot Jelgavas pilsētas pašvaldības iestādes “Jelgavas pašvaldības operatīvās informācijas centrs” vadītāju veikt visas nepieciešamās darbības Projekta iesnieguma sagatavošanai un Projekta ieviešanai, kā arī parakstīt ar Projekta iesnieguma iesniegšanu un Projekta ieviešanu saistītos dokumentus.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2018.gada 23.augustā